Ռիկարդո Պիլյա

**Ռիկարդո Էմիլիո Պիլյա Ռենսի** (, ), արգենտինացի գրող։

## Կենսագրություն
Ռիկարդո Պիլյան իտալացի ներգաղթյալների ժառանգ է, մեծացել է Մար դել Պլատա քաղաքում։ Ավարտել է Լա-Պլատա քաղաքի համալսարանի պատմության ֆակուլտետը։ 1978 թվականին Խորխե Վիդելայի ռազմական դիկտատուրայի պայմաններում Բեատրիս Սարլոյի և Կարլսոն Ալտամիրանոյի հետ համատեղ հիմնադրել են «Տեսակետ» ազդեցիկ մշակութային ամսագիրը (Punto de Vista, 30 տարում (1978-2008 թթ.) լույս է տեսել 90 համար, որից հետո նկատի ունենալով, որ ամսագիրը կատարել է իր գործը, հրատարակիչների որոշմամբ այն փակվել է): Պիլյան եղել է ամերիկյան դետեկտիվ վեպերի «Սև շարքի» կազմողը, Օնետիի, Կորտասարի և Սիլվինա Օկամպոյի ստեղծագործությունների հիման վրա գրել է կինոսցենարներ։ Փրինսթոնի համալսարանում դասավանդել է լատինաամերիկյան գրականություն։

## Ստեղծագործություն
Գրողն ակտիվորեն համագործակցել է մասսայական մշակույթի հետ,  նա իր ստեղծագործություններում օգտագործել է «կտրուկ» դեդեկտիվի տարրեր` դրա հետ մեկտեղ զարգացնելով անգլո-ամերիկյան և լատինաամերիկյան գրական ավանգարդի որոնումները։ Կիբերպանկայի ժանրում նրա «Քաղաք, որը չկա» (1992 թ.) վեպի մոտիվներով ստեղծվել է Հերարդո Գանդինիի համանուն օպերան (1995 թ., Ազգային  երաժշտական մրցանակ, 1996 թ.): Պիլյայի էսսեները նվիրված են  Խորխե Լուիս Բորխեսին,  Մասեդոնիո Ֆերնանդեսին, Ռոբերտո Արլտին, Վիրխիլիո Պիներային, Վիտոլդ Գոմբռովիչին,  Մանուել Պուիգին ։  Գրել է մի քանի կինոսցենարներ, այդ թվում Էկտոր Բաբենկոյի «Սրբազան սիրտ» ֆիլմի համար։

## Ճանաչում
Պիլյայի ստեղծագործությունները թարգմանվել են անգլերեն, գերմաներեն, ֆրանսերեն (Ա. Բերմանի կողմից), իտալերեն և պորտուգալերեն։ Նրան շնորհվել է  «Կասա դե  լաս Ամերիկաս» մրցանակ (1967 թ.), բարսելոնյան հրատարակչության «Մոլորակ» մրցանակ (1997 թ.), Խոսե Դոնոսոյի Իբերոամերիկյան մրցանակ (2005 թ.), Ռոմուլո Գալեգոսի մրցանակ (2011 թ.):

## Ստեղծագործություններ
**Էսսեներ**
*1986 թ. *Քննադատություն և արձակագրություն* ("Crítica y ficción")
*1993 թ. *Արգենտինյան պատառիկներ* ("La Argentina en pedazos")
*1999 թ. *Կարճ ձևեր* ("Formas breves")
*2000 թ. *Մասեդոնիո Ֆերնանդեսի վեպի բառարան* ("Diccionario de la novela de Macedonio Fernández")
*2005 թ. *Վերջին ընթերցողը* ("El último lector")

**Վեպեր**
*1980 թ. *Արհեստական շնչառություն* ("Respiración artificial")
*1992 թ. *Բացակա քաղաք* ("La ciudad ausente")
*1997 թ. *Այրված փող* ("Plata Quemada")
*2010 թ. *Գիշերային թիրախ* ("Blanco nocturno")
*2013 թ. *Միակողմանի ճանապարհ* ("El Camino de Ida")

**Կարճ պատմվածքների հավաքածու**
*1967 թ. *Ներխուժում* ("La Invasión")
*1975 թ. *Ենթադրյալ անուն* ("Nombre Falso")
*1988 թ. *Հավերժական բանտ* ("Prisión perpetua")
*1995 թ. *Բարոյական հեքիաթներ* ("Cuentos morales")

## Գրականություն
* Pereira M.A., Pagano A. Ricardo Piglia y sus precursores. Buenos Aires: Corregidor, 2001.
* Ricardo Piglia: una poética sin límites/Adriana Rodríguez Pérsico, Jorge Fornet, eds. Pittsburgh: Instituto Internacional de Literatura Iberoamericana, Universidad de Pittsburgh, 2004.
* Mesa Gancedo D. Ricardo Piglia: la escritura y el arte nuevo de la sospecha. Sevilla: Universidad de Sevilla, 2006.
* Fornet J. El escritor y la tradición: Ricardo Piglia y la literatura argentina. México; Buenos Aires: Fondo de Cultura Económica, 2007.

## Ծանոթագրություններ

## Արտաքին հղումներ
* Կենսագրություն, մատենագիտություն 

Կատեգորիա:Արգենտինացի գրողներ
Կատեգորիա:Արգենտինացի լրագրողներ
Կատեգորիա:Արգենտինացի սցենարիստներ
Կատեգորիա:Գրաքննադատներ
Կատեգորիա:Արգենտինացի ակադեմիկոսներ